Punatauti
Punatauti eli dysenteria on yleisnimitys suolistotulehduksille, joille ovat ominaisia veriset ulosteet. Yleensä termillä tarkoitetaan joko amebapunatautia ("amebatauti", "amebiaasi", "amebadysenteria", "dysenteria amoebica") tai bakteeripunatautia ("shigelloosi", "shigelladysenteria") mutta varsinkin maataloudessa myös esim. babesioosia ("naudan punatauti"), joka voi myös tarttua ihmisiin.
Tulipolte
Tulipolte on "Erwinia amylovora" -bakteerin aiheuttama ruusukasvien ("Rosaceae") kasvitauti. Sen isäntäkasveja ovat tuomipihlajat ("Amelanchier"), ruusukvittenit ("Chaenomeles"), tuhkapensaat ("Cotoneaster"), orapihlajat ("Crataegus"), kvittenit ("Cydonia"), japaninmispeli ("Eriobotrya"), omenapuut ("Malus"), mispeli ("Mespilus"), pastorinpunamarja ("Photinia davidiana)", tulimarjat ("Pyracantha"), päärynät ("Pyrus") ja pihlajat ("Sorbus").